# name
Lateral palatal [ʎ] i ieisme en català central: estudi sociofonètic

# metadata.dc.description[].value
Treballs Finals de Màster d'Estudis Avançats en Llengua i Literatura Catalanes, Facultat de Filologia i Comunicació, Universitat de Barcelona. Curs: 2023-2024. Tutora: Josefina Carrera-Sabaté

# metadata.dc.description.abstract[].value
[cat] Aquest treball, emmarcat en la sociofonètica, té com a objectiu analitzar el ieisme en català central (Maresme) en funció de variables socials (edat, gènere i ús del català) i lingüístiques (posició de [ʎ], nº de síl·labes i qualitat vocàlica posterior). Com a fenomen en procés de canvi fònic s’aborda des de la producció, amb un qüestionari d’elicitació de mots i una entrevista, conjuntament amb l’anàlisi de la subjectivitat dels parlants. Quant als factors lingüístics, els resultats obtinguts demostren que el ieisme afecta principalment la posició d’obertura sil·làbica respecte de la coda, en què es produeixen i es perceben més [ʎ]; els al·lòfons africats de la semivocal apareixen exclusivament en posició d’obertura, són més freqüents en mots monosil·làbics i davant de vocals altes. Quant a les variables socials, el ieisme afecta dràsticament la franja dels 12 als 18 anys, amb un tall generacional a partir del qual el fenomen té un caràcter més residual. Conjuntament amb els joves, els informants més ieistes reporten un major ús del castellà, i els al·lòfons africats de la semivocal són més freqüents en dones. Sembla que estem davant d’un canvi de paradigma en què l’ús del castellà i l’edat s’interrelacionen i determinen la producció i percepció de les consonants palatals [ʎ] i [j].

# metadata.dc.rights[].value
cc-by-nc-nd (c) Sílvia Rovira López, 2024

# metadata.dc.source[].value
Màster Oficial - Estudis Avançats en Llengua i Literatura Catalanes

# metadata.dc.title[].value
Lateral palatal [ʎ] i ieisme en català central: estudi sociofonètic